ddrg/super_eurlex huggingface dataset:
Euroopa Liidu Teataja L 281 , 16/11/1993 Lk 0018 - 0018

Soomekeelne eriväljaanne: Peatükk 1 Köide 3 Lk 0034

Rootsikeelne eriväljaanne: Peatükk 1 Köide 3 Lk 0034



Nõukogu otsus, 8. november 1993, pärast Euroopa Liidu lepingu jõustumist nõukogule antava nime kohta (93/591/EL, Euratom, ESTÜ, EÜ) Nõukogu nimetatakse edaspidi Euroopa Liidu Nõukoguks ja seda nime kasutatakse eelkõige kõikides õigusaktides, mille ta vastu võtab, sealhulgas Euroopa Liidu lepingu V ja VI jaotise alusel vastuvõetud õigusaktid; poliitilised deklaratsioonid, mille nõukogu ühise välis- ja julgeolekupoliitika raames vastu võtab, võetakse seega Euroopa Liidu nimel. Brüssel, 8. november 1993 Nõukogu nimel eesistuja W. Claes --------------------------------------------------
Komisjoni otsus,

23. juuli 1993,

millega kiidetakse heaks teatavad suu- ja sõrataudi tõrje situatsiooniplaanid

(93/455/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1990. aasta direktiivi 90/423/EMÜ, millega muudetakse direktiivi 85/511/EMÜ suu- ja sõrataudi tõrjeks kehtestatud ühenduse meetmete kohta, direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta ning direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ja värskete lihatoodete impordil kolmandatest riikidest, [1] eriti selle artikli 5 lõiget 4,

ning arvestades, et:

komisjon on otsusega 91/42/EMÜ [2] juba sätestanud kriteeriumid, mida kohaldada suu- ja sõrataudi tõrje situatsiooniplaanide koostamisel;

teatavad liikmesriigid on esitanud kinnitamiseks riiklikud situatsiooniplaanid; pärast kontrollimist võimaldavad need plaanid saavutada soovitud eesmärgi ning täita kõik otsuses 91/42/EMÜ sätestatud kriteeriumid;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriikide esitatud suu- ja sõrataudi tõrje situatsiooniplaanid, mis on loetletud lisas 1, on heaks kiidetud.

Artikkel 2

Käesolev otsus on adresseeritud liikmesriikidele.

Brüssel, 23. juuli 1993

Komisjoni nimel

komisjoni liige

René Steichen

[1] EÜT L 224, 13.8.1990, lk 13.

[2] EÜT L 23, 29.1.1991, lk 29.

--------------------------------------------------

LISA

Kinnitatakse järgmiste liikmesriikide suu- ja sõrataudi tõrje situatsiooniplaanid:

Belgia

Taani

Saksamaa

Kreeka

Hispaania

Prantsusmaa

Iirimaa

Itaalia

Luksemburg

Portugal

Ühendkuningriik

--------------------------------------------------
Euroopa Liidu Teataja L 059 , 12/03/1993 Lk 0035 - 0035

Soomekeelne eriväljaanne: Peatükk 3 Köide 48 Lk 0167

Rootsikeelne eriväljaanne: Peatükk 3 Köide 48 Lk 0167



Komisjoni otsus, 8. veebruar 1993, milles sätestatakse rutiinse vaktsineerimise programmide raames kasutatava Newcastle’i haiguse vastase vaktsiini kriteeriumid (93/152/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud nõukogu direktiiviga 92/65/EMÜ, [2] eriti selle III lisa, ning arvestades, et: direktiivi 90/539/EMÜ III lisas sätestatakse, et komisjon võib määrata kindlaks Newcastle’i haiguse vastase vaktsiini rutiinse vaktsineerimise programmide raames kasutamise kriteeriumid; nimetatud kriteeriumidega tagatakse, et rutiinse vaktsineerimise programmides kasutatavad nõrgestatud elusvaktsiinid ja inaktiveeritud vaktsiinid vastavad kõnealustes vaktsiinides kasutatava Newcastle’i haiguse viirusetüve osas teatavatele intratserebraalse patogeensuse indeksit (ICPI) käsitlevatele tingimustele; oleks soovitav määratleda selgelt vaktsiinide tootmisel kasutatavate viirusetüvede intratserebraalse patogeensuse indeksi tase; veterinaaria teaduskomitee ja alalise veterinaarkomiteega on konsulteeritud, ON VASTU VÕTNUD KÄESOLEVA OTSUSE: Artikkel 1 Rutiinse vaktsineerimise programmide jaoks: a) valmistatakse Newcastle’i haiguse nõrgestatud elusvaktsiinid Newcastle’i haiguse viiruse tüvest, mille suhtes algkülvi on kontrollitud, ja tulemuseks saadud intratserebraalse patogeensuse indeks (ICPI) on: i) alla 0,4 juhul, kui igale linnule antakse ICPI-testi käigus vähemalt 107 EID50-d, või ii) alla 0,5 juhul, kui igale linnule antakse ICPI-testi käigus vähemalt 108 EID50-d; b) valmistatakse Newcastle’i haiguse inaktiveeritud vaktsiinid Newcastle’i haiguse viiruse tüvest, mille suhtes algkülvi on kontrollitud, ja tulemuseks saadud intratserebraalse patogeensuse indeks (ICPI) on alla 0,7 juhul, kui igale linnule antakse ICPI-testi käigus vähemalt 108 EID50-d. Artikkel 2 Käesolevat otsust kohaldatakse alates 1. jaanuarist 1995. Artikkel 3 Käesolev otsus on adresseeritud liikmesriikidele. Brüssel, 8. veebruar 1993 Komisjoni nimel komisjoni liige René Steichen [1] EÜT L 303, 31.10.1990, lk 6. [2] EÜT L 268, 14.9.1992, lk 54. --------------------------------------------------
Nõukogu otsus,

20. detsember 1993,

ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria Vabariigi vahelise kaubandust ja kaubandusküsimusi käsitleva vahelepingu ja ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel sõlmitud Euroopa lepingu lisaprotokolli sõlmimise kohta

(94/49/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõikega 2,

võttes arvesse 21. ja 22. juunil 1993 Kopenhaagenis toimunud Euroopa Ülemkogu otsuseid;

võttes arvesse komisjoni ettepanekut,

ning arvestades, et:

komisjon on ühenduse nimel pidanud läbirääkimisi Bulgaaria Vabariigiga kaubandust ja kaubandusküsimusi käsitleva vahelepingu ja Euroopa lepingu lisaprotokolli üle;

see lisaprotokoll tuleb heaks kiita,

ON VASTU VÕTNUD JÄRGMISE OTSUSE.

Artikkel 1

Euroopa ühendus kiidab heaks ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Bulgaaria Vabariigi vahelise kaubandust ja kaubandusküsimusi käsitleva vahelepingu ja ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel sõlmitud Euroopa lepingu lisaprotokolli.

Lisaprotokolli tekst on lisatud käesolevale otsusele.

Artikkel 2

Nõukogu eesistujal on õigus määrata isik, kes on volitatud ühenduse nimel lisaprotokollile alla kirjutama.

Nõukogu eesistuja edastab Euroopa Ühenduse nimel lisaprotokolli artikliga 8 ettenähtud teate.

Brüssel, 20. detsember 1993

Nõukogu nimel

eesistuja

W. Claes

--------------------------------------------------
Nõukogu otsus,

16. detsember 1993,

isiklikuks kasutamiseks mõeldud maanteesõidukite ajutise impordi tollikonventsiooni (1954) sõlmimise ja Ühinenud Rahvaste Organisatsiooni 2. juuli 1993 resolutsiooni carnets de passage en douane ja CPD-märkmike isiklikuks kasutamiseks mõeldud maanteesõidukite suhtes kohaldatavuse heakskiitmise kohta

(94/110/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõikega 2,

võttes arvesse komisjoni ettepanekut,

ning arvestades, et:

Ühinenud Rahvaste Organisatsioonis läbiräägitud ja 4. juunil 1954 New Yorgis allkirjastatud isiklikuks kasutamiseks mõeldud maanteesõidukite ajutise impordi tollikonventsioon sätestab isiklikuks kasutamiseks mõeldud maanteesõidukite ajutise importimise tingimused ja korra ühenduse ja kolmandate riikide tolliterritooriumile ning on tollikokkulepe, mille eesmärgiks on rahvusvahelise kaubanduse edendamine;

vastavalt konventsiooni artikli 34 lõikele 1 bis on konventsioon piirkondlikele majandusintegratsiooni organisatsioonidele ühinemiseks avatud;

kui Kreeka välja arvata, on konventsiooniosalised kõik ühenduse liikmesriigid;

kui ühendus soovib saada konventsiooniosaliseks, peab ta andma ühinemiskirja hoiule ÜRO peasekretärile;

ühenduse kehtivad õigusaktid isiklikuks kasutamiseks mõeldud maanteesõidukite kohta on konventsiooniga kooskõlas ja seepärast puudub vajadus konventsiooni suhtes reservatsioonide tegemiseks;

konventsiooni kuulub tunnustamisele;

samal ajal tuleb tunnustada ka ÜRO 2. juuli 1993 resolutsiooni carnets de passage en douane ja CPD-märkmike isiklikuks kasutamiseks mõeldud maanteesõidukite suhtes kohaldatavuse kohta,

ON VASTU VÕTNUD JÄRGMISE OTSUSE:

Artikkel 1

1. Käesolevaga kiidetakse ühenduse nimel heaks isiklikuks kasutamiseks mõeldud maanteesõidukite ajutise importimise tollikonventsioon.

Konventsiooni tekst on esitatud I lisas.

2. Käesolevaga tunnustatakse ühenduse nimel ÜRO 2. juuli 1993 resolutsiooni

carnets de passage en douane

ja CPD-märkmike

isiklikuks kasutamiseks mõeldud maanteesõidukite suhtes kohaldatavuse kohta vastavalt käesoleva otsuse II lisas sätestatud tingimustele.

Artikkel 2

1. Nõukogu eesistuja on volitatud määrama isiku, kellel on õigus konventsiooni ühinemiskiri ühenduse nimel hoiule anda.

2. Volitatud isik teavitab ÜRO peasekretäri resolutsiooni heakskiitmisest.

3. Käesolevaga volitatakse komisjoni edastama ÜRO peasekretärile konventsiooni artikli 34 lõikes 1 bis sätestatud teavet pärast liikmesriikidega konsulteerimist ja lõikes 1 nimetatud ühinemiskirja hoiuleandmist.

Brüssel, 16. detsember 1993

Nõukogu nimel

eesistuja

R. Urbain

--------------------------------------------------
Euroopa Liidu Teataja L 056 , 26/02/1994 Lk 0027 - 0027

Soomekeelne eriväljaanne: Peatükk 2 Köide 11 Lk 0067

Rootsikeelne eriväljaanne: Peatükk 2 Köide 11 Lk 0067



Nõukogu otsus, 16. detsember 1993, kaubanduslikul eesmärgil kasutatavate maanteesõidukite ajutise importimise konventsiooni (1956) sõlmimise ja Ühendatud Rahvaste Organisatsiooni resolutsiooni carnets de passage en douane ja CPD-märkmike kaubanduslikul eesmärgil kasutatavate maanteesõidukite suhtes kohaldatavuse kohta (94/111/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõikega 2, võttes arvesse komisjoni ettepanekut ning arvestades, et: Ühendatud Rahvaste Organisatsioonis läbiräägitud ja 18. mail 1956. aastal Genfis allakirjutatud kaubanduslikul eesmärgil kasutatavate maanteesõidukite ajutise importimise tollikonventsioon sätestab kaubanduslikul eesmärgil kasutatavate maanteesõidukite ühenduse ja kolmandate riikide tolliterritooriumile ajutise importimise tingimused ja korra ning on tollikokkulepe, mille eesmärgiks on rahvusvahelise kaubanduse tõhus edendamine; vastavalt konventsiooni artikli 33 lõikele 2bis on konventsioon piirkondlikele majandusintegratsiooni organisatsioonidele ühinemiseks avatud; kõik ühenduse liikmesriigid on konventsiooniosalised; kui ühendus soovib saada konventsiooniosaliseks, peab ta andma ühinemiskirja hoiule ÜRO peasekretärile; ühenduse kehtivad õigusaktid kaubanduslikul eesmärgil kasutatavate maanteesõidukite kohta on kooskõlas konventsiooniga ja seepärast puudub vajadus reservatsioonide tegemiseks konventsiooni artikli 38 suhtes; konventsioon kuulub tunnustamisele; samal ajal tuleb tunnustada ka ÜRO 2. juuli 1993. aasta resolutsiooni carnets de passage en douane ja CPD-märkmike kaubanduslikul eesmärgil kasutatavate maanteesõidukite suhtes kohaldatavuse kohta, ON VASTU VÕTNUD JÄRGMISE OTSUSE: Artikkel 1 1. Käesolevaga kiidetakse ühenduse nimel heaks kaubanduslikul eesmärgil kasutatavate maanteesõidukite ajutise importimise tollikonventsioon. Konventsiooni tekst on esitatud I lisas. 2. Käesolevaga tunnustatakse ühenduse nimel ÜRO 2. juuli 1993. aasta resolutsiooni carnets de passage en douane ja CPD-märkmike kaubanduslikul eesmärgil kasutatavate maanteesõidukite suhtes kohaldatavuse kohta vastavalt käesoleva otsuse II lisas sätestatud tingimustele. Artikkel 2 1. Nõukogu eesistuja on volitatud määrama isiku, kellel on õigus konventsiooni ühinemiskiri ühenduse nimel hoiule anda. 2. Volitatud isik teavitab ÜRO peasekretäri resolutsiooni tunnustamisest. 3. Käesolevaga volitatakse komisjoni edastama ÜRO peasekretärile konventsiooni artikli 33 lõikes 2bis sätestatud teavet pärast liikmesriikidega eelnevat konsulteerimist ja lõikes 1 nimetatud ühinemiskirja hoiuleandmist. Brüssel, 16. detsember 1993 Nõukogu nimel eesistuja R. Urbain --------------------------------------------------
Nõukogu otsus,

2. detsember 1993,

osoonikihti kahandavate ainete Montreali protokolli muudatuse sõlmimise kohta

(94/68/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 103a lõiget 1 koostoimes artikli 228 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

lähtudes oma vastutusest keskkonna eest on ühendus otsusega 88/540/EMÜ [4] liitunud osoonikihi kaitset käsitleva Viini konventsiooniga ning osoonikihti kahandavate ainete Montreali protokolliga ning otsusega 91/690/EMÜ [5] heaks kiitnud nimetatud protokolli muudatuse;

viimased teaduslikud tõendid näitavad, et osoonikihi piisavaks kaitseks on nõutav rangem klorofluorosüsinike, haloonide, tetrakloorsüsiniku ja 1,1,1-triklooretaani kontrolli kord kui on sätestatud Montreali protokollis, muudetud 1990; samad tõendid näitavad, et bromometaani, osaliselt halogeenitud bromofluorosüsivesinike ja klorofluorosüsivesinike suhtes tuleks rakendada täiendavat kontrolli;

neid kontrolle rakendavad Montreali protokolli teine muudatus ja korrigeerimine võeti vastu 1992. aasta novembris Kopenhaagenis ja heakskiitmist vajab üksnes muudatus; selleks peaks ühendus kõnealuse muudatuse heaks kiitma;

Montreali protokolli teise muudatuse heakskiitmine on vajalik eelkõige ühendusele ja kõigile liikmesriikidele, sest mõningad selle sätted on kohaldatavad üksnes siis, kui ühendus ja kõik selle liikmesriigid need heaks kiidavad;

selleks, et kõik teise muudatusega seotud kohustused oleksid nõuetekohaselt täidetud, on tarvis, et kõik liikmesriigid muudatuse heaks kiidaksid,

ON VASTU VÕTNUD KÄESOLEVA OTSUSE:

Artikkel 1

Ühendus kiidab heaks osoonikihti kahandavate ainete Montreali protokolli teise muudatuse.

Muudatuse tekst lisatakse käesolevale otsusele.

Artikkel 2

Nõukogu eesistuja annab heakskiitmisakti ühenduse nimel hoiule Ühinenud Rahvaste Organisatsiooni peasekretärile vastavalt Viini konventsiooni artiklile 13 koostoimes Montreali protokolli teise muudatuse artikliga 3.

Artikkel 3

Käesolev otsus on adresseeritud liikmesriikidele.

Brüssel, 2. detsember 1993

Nõukogu nimel

eesistuja

M. De Gallan

[1] EÜT C 103, 14.4.1993, lk 18.

[2] EÜT C 268, 4.10.1993, lk 191.

[3] EÜT C 201, 26.7.1993, lk 8.

[4] EÜT L 297, 31.10.1988, lk 8.

[5] EÜT L 377, 31.12.1991, lk 28.

--------------------------------------------------
Euroopa Liidu Teataja L 001 , 03/01/1994 Lk 0001 - 0001

Soomekeelne eriväljaanne: Peatükk 2 Köide 11 Lk 0037

Rootsikeelne eriväljaanne: Peatükk 2 Köide 11 Lk 0037



Nõukogu ja komisjoni otsus, 13. detsember 1993, Euroopa Majanduspiirkonna lepingu sõlmimise kohta Euroopa ühenduste, nende liikmesriikide ja Austria Vabariigi, Soome Vabariigi, Islandi Vabariigi, Liechtensteini Vürstiriigi, Norra Kuningriigi, Rootsi Kuningriigi ja Šveitsi Konföderatsiooni vahel (94/1/ESTÜ, EÜ) EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Söe- ja Teraseühenduse asutamislepingut, võttes arvesse Euroopa Ühenduse asutamislepingut, eriti selle artiklit 238 koos artikli 228 lõike 3 teise lõiguga, võttes arvesse Euroopa Parlamendi nõusolekut [1] ning arvestades, et: 2. mail 1992 Oportos allkirjastatud Euroopa Majanduspiirkonna leping Euroopa ühenduste, nende liikmesriikide ja Austria Vabariigi, Soome Vabariigi, Islandi Vabariigi, Liechtensteini Vürstiriigi, Norra Kuningriigi, Rootsi Kuningriigi ja Šveitsi Konföderatsiooni vahel tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Euroopa Söe- ja Teraseühenduse nimel kiidetakse heaks Euroopa Majanduspiirkonna leping Euroopa ühenduste, nende liikmesriikide ja Austria Vabariigi, Soome Vabariigi, Islandi Vabariigi, Liechtensteini Vürstiriigi, Norra Kuningriigi, Rootsi Kuningriigi ja Šveitsi Konföderatsiooni vahel koos sellele lisatud protokollide ja lisadega ning lõppaktile lisatud deklaratsioonide, kooskõlastatud protokollide ja kirjavahetusega. Esimeses lõigus nimetatud dokumendid on lisatud käesolevale otsusele. Artikkel 2 Kõnealuse lepingu artiklis 129 sätestatud kinnitamisdokumendi võtab Euroopa Ühenduse nimel hoiule nõukogu eesistuja ja Euroopa Söe- ja Teraseühenduse nimel komisjoni eesistuja. [2] Brüssel, 13. detsember 1993 Nõukogu nimel eesistuja Ph. Maystadt Komisjoni nimel president J. Delors [1] EÜT C 305, 23.11.1992, lk 66. [2] EÜT L 1, 3.1.1994, lk 606. --------------------------------------------------
Nõukogu otsus,

20. detsember 1993,

ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Rumeenia vahelise kaubandust ja kaubandusküsimusi käsitleva vahelepingu ja ühelt poolt Euroopa ühenduste ja selle liikmesriikide ning teiselt poolt Rumeenia vahel sõlmitud Euroopa lepingu lisaprotokolli sõlmimise kohta

(94/48/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõikega 2,

võttes arvesse 21. ja 22. juunil 1993 Kopenhaagenis toimunud Euroopa Ülemkogu otsuseid;

võttes arvesse komisjoni ettepanekut,

ning arvestades, et:

komisjon on ühenduse nimel pidanud läbirääkimisi Rumeeniaga kaubandust ja kaubandusküsimusi käsitleva vahelepingu ja Euroopa lepingu lisaprotokolli üle;

see lisaprotokoll tuleb heaks kiita,

ON VASTU VÕTNUD JÄRGMISE OTSUSE.

Artikkel 1

Euroopa ühendus kiidab heaks ühelt poolt Euroopa Majandusühenduse ja Euroopa Söe- ja Teraseühenduse ning teiselt poolt Rumeenia vahelise kaubandust ja kaubandusküsimusi käsitleva vahelepingu ja ühelt poolt Euroopa ühenduste ja selle liikmesriikide ning teiselt poolt Rumeenia vahel sõlmitud Euroopa lepingu lisaprotokolli.

Lisaprotokolli tekst on lisatud käesolevale otsusele.

Artikkel 2

Nõukogu eesistujal on õigus määrata isik, kes on volitatud ühenduse nimel lisaprotokollile alla kirjutama.

Nõukogu eesistuja edastab Euroopa Ühenduse nimel lisaprotokolli artikliga 8 ettenähtud teate.

Brüssel, 20. detsember 1993

Nõukogu nimel

eesistuja

W. Claes

--------------------------------------------------
Official Journal L 023 , 28/01/1994 P. 0033 - 0033

Finnish special edition: Chapter 3 Volume 55 P. 0377

Swedish special edition: Chapter 3 Volume 55 P. 0377



KOMISJONI OTSUS, 26. jaanuar 1994, millega muudetakse otsust 93/13/EMÜ, milles sätestatakse kolmandatest riikidest pärit toodete veterinaarkontrolli kord ühenduse piiripunktides (EMPs kohaldatav tekst) (94/43/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ (millega nähakse ette ühendusse kolmandatest riikidest saabuvate toodete veterinaarkontrolli korraldamise põhimõtted)1, viimati muudetud direktiiviga 92/118/EMÜ2, eriti selle artikli 14 lõiget 1, ning arvestades et: komisjoni otsusega 93/13/EMÜ3 sätestatakse teatav kolmandatest riikidest saabuvate toodete veterinaarkontrolli kord ühenduse piiripunktides; tuleb kohandada praeguseid eeskirju, mida kohaldatakse kaalupiirangute suhtes eraisikutele pisipakkidena saadetavate toodete puhul, et võtta arvesse mõningaid konkreetseid olukordi seoses nõukogu direktiivis 72/462/EMÜ4, viimati muudetud määrusega (EMÜ) nr 1601/925, osutamata loomset päritolu Gröönimaalt ja Fääri saartelt pärit ja Taani toodud toodete traditsioonilise vahetusega; käesoleva otsusega ette nähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/13/EMÜ artiklile 5 lisatakse järgmine lõige: "3. Lõige 1 ei mõjuta kaalupiiranguid, mida kohaldatakse maksimaalselt kuni 5 kg pisipakkide suhtes, mis sisaldavad direktiivis 72/462/EMÜ1 osutamata loomset päritolu tooteid, mis on toodud Taani Gröönimaalt ja Fääri saartelt eraisikute isiklikuks tarbimiseks. 1 EÜT L 302, 31.12.1972, lk 28." Artikkel 2 Käesolev otsus on adresseeritud liikmesriikidele. Brüssel, 26. jaanuar 1994 Komisjoni nimel komisjoni liige René STEICHEN 1 EÜT L 373, 31.12.1990, lk 1. 2 EÜT L 62, 15.3.1993, lk 49. 3 EÜT L 9, 15.1.1993, lk 33. 4 EÜT L 302, 31.12.1972, lk 28. 5 EÜT L 173, 27.6.1992, lk 13.
Euroopa Liidu Teataja L 066 , 10/03/1994 Lk 0029 - 0029

Soomekeelne eriväljaanne: Peatükk 1 Köide 3 Lk 0110

Rootsikeelne eriväljaanne: Peatükk 1 Köide 3 Lk 0110



Nõukogu otsus, 7. märts 1994, millega muudetakse nõukogu otsust 93/350/Euratom, ESTÜ, EMÜ, millega muudetakse otsust 88/591/ESTÜ, EMÜ, Euratom Euroopa ühenduste esimese astme kohtu asutamise kohta (94/149/ESTÜ, EÜ) EUROOPA LIIDU NÕUKOGU, võttes arvesse nõukogu 8. juuni 1993. aasta otsust 93/350/Euratom, ESTÜ, EMÜ, millega muudetakse otsust 88/591/ESTÜ, EMÜ, Euratom Euroopa Ühenduste Esimese Astme Kohtu asutamise kohta, [1] eriti selle artiklit 3, ning arvestades, et: selliselt muudetud otsuse 88/591/ESTÜ, EMÜ, Euratom [2] kohaselt on esimese astme kohus pädev arutama ja lahendama peaaegu kõiki füüsiliste või juriidiliste isikute algatatud hagisid; Euroopa Söe- ja Teraseühenduse ja Euroopa Majandusühenduse asutamislepingu alusel dumpingu ja subsiidiumide puhul võetud kaubanduse kaitsemeetmete osas lükati otsuse 93/350/Euratom, ESTÜ, EMÜ jõustumine edasi; pärast seda toimunud arenguid silmas pidades tuleb eespool nimetatud otsuse kõnealuse osa jõustumise kuupäev kindlaks määrata, ON VASTU VÕTNUD JÄRGMISE OTSUSE: Artikkel 1 "hagide osas, mille on ESTÜ asutamislepingu artikli 33 teise lõigu, artikli 35 ning artikli 40 esimese ja teise lõigu kohaselt algatanud füüsilised või juriidilised isikud ja mis käsitlevad kõnealuse asutamislepingu artikli 74 kohaldamisega seotud akte, samuti hagide osas, mille on EÜ lepingu artikli 173 neljanda lõigu, artikli 175 kolmanda lõigu ja artikli 178 kohaselt algatanud füüsilised või juriidilised isikud ja mis on seotud kõnealuse asutamislepingu artiklis 113 nimetatud kaubanduse kaitsemeetmetega dumpingu ja subsiidiumide puhul, määratakse käesoleva otsuse jõustumise kuupäevaks 15. märts 1994." Artikkel 2 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 7. märts 1994 Nõukogu nimel eesistuja Th. Pangalos [1] EÜT L 144, 16.6.1993, lk 21. [2] EÜT L 319, 25.11.1988, lk 1. --------------------------------------------------